รัฐบาลไทย-ข่าวทำเนียบรัฐบาล-กระทรวงมหาดไทย พร้อม บำบัดทุกข์ ผู้ได้รับผลกระทบจากน้ำท่วม ย้ำสามารถแจ้งข้อมูลได้ที่ สายด่วน 1784 และ 1567 เพื่อเจ้าหน้าที่จะได้เร่งให้ความช่วยเหลือทันท่วงที
วันพุธที่ 14 กันยายน 2565
กระทรวงมหาดไทย พร้อม บําบัดทุกข์ ผู้ได้รับผลกระทบจากน้ําท่วม ย้ําสามารถแจ้งข้อมูลได้ที่ สายด่วน 1784 และ 1567 เพื่อเจ้าหน้าที่จะได้เร่งให้ความช่วยเหลือทันท่วงที
กระทรวงมหาดไทย พร้อม บําบัดทุกข์ ผู้ได้รับผลกระทบจากน้ําท่วม ย้ําสามารถแจ้งข้อมูลได้ที่ สายด่วน 1784 และ 1567 เพื่อเจ้าหน้าที่จะได้เร่งให้ความช่วยเหลือทันท่วงที
วันนี้ (13 ก.ย. 65) เวลา 21.30 น. นายสุทธิพงษ์ จุลเจริญ ปลัดกระทรวงมหาดไทย เปิดเผยว่า เมื่อเวลา 15.00 น. ได้ให้สัมภาษณ์ในรายการเคลียร์คัด ชัดเจน ทางช่อง NBT ตอน มหาดไทย พร้อมเร่งเยียวยา ฟื้นฟู พื้นที่ประสบภัยน้ําท่วม เพื่อเร่งประชาสัมพันธ์ช่องทางการแจ้งขอรับการช่วยเหลือแก่ผู้ประสบภัยน้ําท่วม โดยสามารถเเจ้งข้อมูลได้ที่ สายด่วน นิรภัย 1784 ของกรมป้องกันและบรรเทาสาธารณภัย (ปภ.) หรือ สายด่วนศูนย์ดํารงธรรม 1567 หรือช่องทางออนไลน์ที่เฟซบุ๊ค Suttipong Juljarern
นายสุทธิพงษ์ จุลเจริญ ปลัดกระทรวงมหาดไทย กล่าวในรายการว่า จากสถานการณ์น้ําท่วมในพื้นที่กรุงเทพมหานคร และในหลายจังหวัดทั่วประเทศ กระทรวงมหาดไทย โดยกรมป้องกันและบรรเทาสาธารณภัย ได้สั่งการให้ ศูนย์ป้องกันและบรรเทาสาธารณภัยเขต สนับสนุนการดําเนินการของจังหวัด โดยในห้วงที่ผ่านมามีผลการปฏิบัติใน 57 จังหวัด สนับสนุนเครื่องจักรกลสาธารณภัยไปแล้วกว่า 856 รายการ โดยเฉพาะ ในเขตกรุงเทพมหานคร ได้สนับสนุนเครื่องสูบน้ําขนาดอัตราสูบ 28,000 ลิตร/นาที รวม 16 รายการ ประจําพื้นที่เสี่ยง และจุดบ่อสูบน้ํา รวม 14 แห่ง ใน 6 เขต (วังทองหลาง 7 แห่ง ลาดพร้าว 2 แห่ง บึงกุ่ม 2 แห่ง สะพานสูง 1 แห่ง บางเขน 1 แห่ง และมีนบุรี 1 แห่ง) ตามที่ กรุงเทพมหานครร้องขอ
นายสุทธิพงษ์ จุลเจริญ ปลัดกระทรวงมหาดไทย กล่าวว่า พระบาทสมเด็จพระเจ้าอยู่หัว ทรงมีความห่วงใยพสกนิกรชาวไทยที่ได้รับผลกระทบจากอุทกภัย โดยพระราชทานแนวทางการช่วยเหลือประชาชน โดยให้จัดชุดปฏิบัติการให้ความช่วยเหลือประชาชนแต่ละด้านให้ครอบคลุม อาทิ ด้านการดํารงชีพ ได้จัดตั้งโรงครัวพระราชทาน การให้ความช่วยเหลือด้านอาหาร น้ําดื่ม การเเจกจ่ายถุงยังชีพ การรักษาพยาบาลแก่ประชาชนผู้ประสบภัย ในด้านที่อยู่อาศัยให้มีการบูรณาการหน่วยงานทั้งฝ่ายพลเรือน ทหาร อาสาสมัคร ประชาชนจิตอาสา และองค์กรปกครองส่วนท้องถิ่น เร่งซ่อมแซมบ้านเรือนของพี่น้องประชาชนกรณีเส้นทางคมนาคมมีน้ําท่วมขัง หรือได้รับความเสียหายจากอุทกภัยให้จัดทําป้ายแจ้งเตือน พร้อมจัดเจ้าหน้าที่อํานวยความสะดวกแนะนําเส้นทางที่ปลอดภัย รวมทั้งจัดยานพาหนะที่เหมาะสมอาทิ เรือ รถยกสูง เพื่อให้ความช่วยเหลือแก่พี่น้องประชาชน พร้อมเร่งซ่อมแซมเส้นทางที่ชํารุดถูกตัดขาดเพื่อให้ประชาชนสามารถกลับมาใช้ชีวิตได้ตามปกติโดยเร็ว
นายสุทธิพงษ์ จุลเจริญ ปลัดกระทรวงมหาดไทย กล่าวต่อว่า สถานการณ์น้ําท่วมขังในหลายพื้นที่โดยเฉพาะบนถนนหลายเส้นทางส่งผลกระทบต่อผู้ที่สัญจรไปมา เกิดจากปริมาณฝนที่ตกหนัก ประกอบกับปัญหาการระบายน้ําที่พบว่า มีขยะ สิ่งปฏิกูล รวมถึงวัชพืชไปกีดขวางทางเส้นทางการระบายน้ํา ขณะนี้ได้มีการเร่งดําเนินการกําจัดสิ่งกีดขวางทางน้ําเพื่อเร่งระบายน้ําลงสู่แม่น้ําเจ้าพระยา ซึ่งกระทรวงมหาดไทย ได้ระดมสรรพกําลังทั้งเจ้าหน้าที่เเละเครื่องจักรเร่งช่วยกันระบายน้ําแล้ว นอกจากนี้ ทราบว่ากรุงเทพมหานครได้มีการสํารวจความเสียหายเพื่อเร่งให้ความช่วยเหลือ ฟื้นฟู ตามกฎหมายและระเบียบของทางราชการ ภายหลังสถานการณ์น้ําคลี่คลาย
"สําหรับพี่น้องประชาชนท่านใดที่ยังไม่ได้รับความช่วยเหลือ หรือได้รับความช่วยเหลือแล้วเเต่มีความประสงค์จะขอความช่วยเหลือเพิ่มเติม สามารถร้องขอความช่วยเหลือจากเจ้าหน้าที่ผู้ปฏิบัติในพื้นที่ได้ทันที หรือสามารถโทรศัพท์ สายด่วนนิรภัย 1784 ของกรมป้องกันและบรรเทาสาธารณภัย (ปภ.) หรือ สายด่วน ศูนย์ดํารงธรรม 1567 หรือช่องทางออนไลน์ที่เฟซบุ๊ค Suttipong Juljarern เพื่อจะได้เร่งให้ความช่วยเหลือโดยเร็ว" ปลัดกระทรวงมหาดไทย กล่าวทิ้งท้าย
#มหาดไทยสร้างสุขบําบัดทุกข์ปวงประชา
#กระทรวงมหาดไทย #สํานักงานปลัดกระทรวงมหาดไทย
#130ปีกระทรวงมหาดไทย_บําบัดทุกข์บํารุงสุข
#SDGsforAll #ChangeforGood